dwar il-proposta għal regolament tal-Kunsill li jemenda r-Regolament (KE) Nru 2597/97 li jistabbilixxi regoli addizzjonali dwar l-organizzazzjoni komuni tas-suq tal-ħalib u tal-prodotti tal-ħalib għax-xorb Kumitat għall-Biedja u l-Iżvilupp Rurali Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal regolament tal-Kunsill li jemenda r-Regolament (KE) Nru 2597/97 li jistabbilixxi regoli addizzjonali dwar l-organizzazzjoni komuni tas-suq tal-ħalib u prodotti tal-ħalib għax-xorb (Proċedura ta' konsultazzjoni) Il-Parlament Ewropew , – wara li kkunsidra l-proposta tal-Kummissjoni lill-Kunsill ( COM(2007)0058 ) Għadu mhux ippubblikat fil-ĠU. , – wara li kkunsidra l-Artikolu 37 tat-Trattat KE, skond liema artikolu ġie kkonsultat mill-Kunsill ( C6‐0085/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Biedja u l-Iżvilupp Rurali ( A6‐0284/2007 ), Japprova l-proposta tal-Kummissjoni kif emendata; Jistieden lill-Kummissjoni sabiex konsegwentement tbiddel il-proposta tagħha, b'konformità ma' l-Artikolu 250(2) tat-Trattat KE; Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament; Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Test propost mill-Kummissjoni (4) Għal raġunijiet ta' ċarezza għall-konsumaturi, dan il-ħalib madankollu m'għandux jiġi msejjaħ ħalib intier, ħalib parzjalment xkumat jew ħalib xkumat, iżda minflok, il-perċenwali tal-kontenut ta' xaħam tal-ħalib għandha tiġi indikata b'mod ċar fuq l-imballaġġ, direttament ħdejn id-deskrizzjoni tal-prodott . Ġustifikazzjoni Fl-abbozz ta' regolament, il-kriterji għal deskrizzjoni aktar preċiża tal-prodott (ħalib) u l-imballaġġ u/jew l-ittikkettar tiegħu għandhom ikunu definiti b'mod aktar ċar. Artikolu 3 paragrafu 1 subparagrafu 2 (Regolament (KE) Nru 2597/97) Il-ħalib li jiġi sottopost għal trattament ta' tisħin u li mhuwiex konformi mar-rekwiżiti dwar il-kontenut ta' xaħam imsemmija fil-punti (b), (c) u (d) tas-subparagrafu 1, għandu jitqies bħala ħalib għax-xorb skond id-definizzjonijiet fid-Direttiva 2000/13/KE tal-Parlament Ewropew u tal-Kunsill ta' l-20 ta' Marzu 2000 dwar l-approssimazzjoni tal-liġijiet ta' l-Istati Membri li jirrigwardaw it-twaħħil ta' tikketti, mal-preżentazzjoni u mar-reklamar ta' prodotti ta' l-ikel 1 , sakemm il-kontenut ta' xaħam ikun indikat b'mod ċar u jkun jista' jinqara faċilment, u jkun jinsab direttament ħdejn id-deskrizzjoni tal-prodott fuq l-imballaġġ fil-forma " ħalib … % xaħam ". Tali ħalib m'għandux jiġi deskritt bħala ħalib intier, ħalib parzjalment xkumat jew ħalib xkumat. 1 ĠU L 109, 6.5.2000, p. Id-Direttiva kif l-aħħar emendata mid-Direttiva tal-Kummissjoni 2006/142/KE (ĠU L 368, 23.12.2006, p. Ġustifikazzjoni Ir-rabta bejn il-kontenut ta' xaħam u d-deskrizzjoni tal-prodott, kif ukoll il-kontenut ta' xaħam speċifiku għandhom jiġu indikati fuq il-pakkett. Barra minn hekk, il-kamp ta' applikazzjoni għandu jiġi espress b'aktar preċiżjoni permezz ta' referenza għad-Direttiva 2000/13/KE li tistipula r-regoli ġenerali dwar l-ittikkettar ta' prodotti ta' l-ikel. M'hemm l-ebda ħtieġa reali li jiġi inkluż marġini ta' tolleranza ta' '± 0.2%' minħabba li dan ma jkollu l-ebda vantaġġi prattiċi. L-introduzzjoni ta' tali marġini ta' tolleranza tista' twassal għal ambigwitajiet (kunsiderevoli) u tagħmel l-implimentazzjoni armonizzata aktar diffiċli. Kummissjoni Ewropea Ir-Regolament tal-Kunsill (KE) Nru 2597/97 attwalment jirrikonoxxi biss tliet kategoriji ta' ħalib għax-xorb li jistgħu jiġu prodotti u kkumerċjalizzati fil-Komunità. Dawn huma l-ħalib xkumat (massimu ta' 0.5% xaħam), ħalib parzjalment xkumat (minn 1.5% sa 1.8% xaħam) u ħalib intier (mill-inqas 3.5% xaħam). Il-Kummissjoni qed tipproponi, permezz ta' l-emenda tar-Regolament tal-Kunsill (KE) Nru 2597/97, li tiġi permessa l-produzzjoni u l-kummerċjalizzazzjoni ta' ħalib għax-xorb li ma jikkonformax mat-tliet kategoriji attwali fl-Unjoni Ewropea, sakemm fuq it-tikketta jkun hemm indikazzjoni ċara tal-kontenut ta' xaħam li tkun tista' tinqara facilment . Minbarra l-liberalizzazzjoni tas-suq tal-ħalib għax-xorb, il-proposta tfisser ukoll li dispożizzjonijiet ta' tranżizzjoni (nazzjonali) differenti u derogi mil-limitu attwali ta' tliet kategoriji mhux se jibqgħu neċessarji. Analiżi Il-proposta għall-introduzzjoni ta' definizzjoni aktar flessibbli ta' 'ħalib għax-xorb' se twassal għal-liberalizzazzjoni tas-suq tal-ħalib għax-xorb. Madankollu, għandu jiġi nnutat li filwaqt li l-proposta tista' twassal għal aktar flessibilità, b'vantaġġi potenzjali għall-kummerċ intra-Komunitarju u għall-konsumatur, tista' twassal ukoll għal inċertezza u konfużjoni għall-konsumatur. Għaldaqstant, għandu jiġi enfasizzat li l-mod kif il-Kummissjoni poġġiet il-kliem 'viżibbli u li jkunu jistgħu jinqraw faċilment' fir-rigward ta' l-ittikkettar korrett huwa miftuħ u ambigwu ħafna. Id-dispożizzjonijiet tranżitorji u d-derogi li jippermettu l-produzzjoni u l-kummerċjalizzazzjoni tal-ħalib barra t-tliet kategoriji attwali, jagħmlu parti minn trattati differenti ta' adeżjoni. Dawn id-derogi se jiskadu fl-2009 u xorta waħda mhux se jibqgħu validi jekk din il-proposta tiġi adottata. Opinjoni u konklużjonijiet tar-rapporteur Il-rapporteur tilqa' b'sodisfazzjon iż-żieda fil-flessibilità tad-definizzjoni tal-ħalib għax-xorb. L-għażliet għall-konsumatur u l-libertà ta' l-għażla żdiedu. Il-miżuri ta' liberalizzazzjoni proposti jistgħu jwasslu biex tingħata ħajja ġdida lill-kummerċ intra-Komunitarju fil-produzzjoni tal-ħalib. Ir-rapporteur tilqa' b'sodisfazzjon ukoll il-fatt li l-proposta tikkontribwixxi biex tiġi ssimplifikata l-politika agrikola Ewropea u l-implimentazzjoni tagħha, minħabba li permezz tagħha diversi dispożizzjoniiet tranżizzjonali u derogi ma jibqgħux neċessarji. Ir-rapporteur, madankollu, hija mħassba li l-awtorizzazzjoni għall-produzzjoni u l-kummerċjalizzazzjoni ta' prodotti tal-ħalib għax-xorb barra mit-tliet kategoriji attwali tista' twassal għal konfużjoni u inċertezza għall-konsumatur minħabba n-nuqqas ta' ċarezza tal-proposta fir-rigward ta' l-ittikkettar. Ir-rapporteur tixtieq konnessjoni ċara bejn id-deskrizzjoni tal-prodott u r-regoli eżistenti dwar l-ittikkettar. Għaldaqstant, għandhom jintalbu deskrizzjonijiet aktar ċari u preċiżi tal-prodotti. Barra minn hekk, ir-rapporteur tħoss li mhux neċessarju li jiġi permess marġini ta' tolleranza ta "+ 0,2%" għall-indikazzjoni tal-kontenut ta' xaħam. Din ir-regola ma twassalx għal ċarezza u tagħmel aktar diffiċli l-implimentazzjoni armonizzata. Għaldaqstant, minkejja l-appoġġ ġenerali tagħha għall-proposta tal-Kummissjoni għal approċċ aktar flessibbli, ir-rapporteur tissuġġerixxi li jsiru ftit tibdiliet żgħar fl-ittikkettar u li jitneħħa l-marġini ta' tolleranza ta' "±0,2%". PROĊEDURA Regoli addizzjonali dwar l-organizzazzjoni komuni tas-suq tal-ħalib u tal-prodotti tal-ħalib għax-xorb (emenda tar-Regolament (KE) Nru 2597/97) Data meta ġie kkonsultat il-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali
Extracted from 15473963__REPORT__A6-2007-0284__MT.txt